Χιλάλ Ελ-Χέλβε

Χάβελσε

Ερχόμενος από τις ακαδημίες της, ο Ελ-Χέλβε έκανε το ντεμπούτο του για την πρώτη ομάδα της ΤΣΒ Χάβελσε στις 31 Αυγούστου 2013, μπαίνοντας ως αλλαγή στην εντός έδρας ήττα με 2-3 από την Άιντραχτ Μπράουνσβαϊγκ ΙΙ. Το πρώτο του γκολ στη Ρεγκιονάλλιγκα θα έρθει στις 27 Οκτωβρίου του ίδιου χρόνου, σημειώνοντας το γκολ της ισοφάρισης εναντίον της ΣΒ Βιλχελμσάβεν, στο 14ο λεπτό. Ολοκλήρωσε την πρώτη του σεζόν στην ομάδα με 6 γκολ σε 26 αγώνες πρωταθλήματος. 
Στη δεύτερη σεζόν του, σημείωσε το πρώτο του γκολ στις 10 Οκτωβρίου 2014, εναντίον της Schwarz-Weiß Rehden. Βελτίωσε την προηγούμενη απόδοσή του, σημειώνοντας 10 γκολ σε 33 συμμετοχές για τον σύλλογο, κερδίζοντας μεταγραφή στη Βόλφσμπουργκ ΙΙ για την επόμενη σεζόν.

Βόλφσμπουργκ ΙΙ

Στις 5 Σεπτεμβρίου 2015, έκανε το ντεμπούτο του για τη Βόλφσμπουργκ ΙΙ εναντίον της πρώην ομάδας του Χάβελσε, σε μία εντός έδρας νίκη με 6-1, μπαίνοντας ως αλλαγή στο 65ο λεπτό. Την 1η Νοεμβρίου 2015, σημείωσε το πρώτο του γκολ για το σύλλογο, σε μία εκτός έδρας νίκη με 1-5 εναντίον της Χίλντεσεϊμ. 
Έπαιξε συνολικά σε 24 αγώνες πρωταθλήματος, σημειώνοντας 7 γκολ, καθώς η ομάδα κέρδισε το τίτλο του πρωταθλητή της Ρεγκιονάλλιγκα Νορντ.

Χάλεσερ ΦΚ

Στις 22 Ιουνίου 2016, η ομάδας της 3. Λίγκα, Χάλεσερ, ανακοίνωσε την απόκτηση του από τη Βόλφσμπουργκ ΙΙ, με διετές συμβόλαιο. Τα πρώτα του γκολ για την ομάδα ήρθαν ήρθαν εναντίον της Καϊζερσλάουτερν στις 20 Αυγούστου 2016, σημειώνοντας δύο γκολ σε τέσσερα λεπτά στη νίκη με 4-3. Την επόμενη σεζόν, σημείωσε το πρώτο του γκολ στο πρωτάθλημα στις 22 Ιουλίου 2017, στον πρώτο αγώνα της σεζόν, σκοράροντας στο 73ο λεπτό εναντίον της Παντερμπόρν, ερχόμενος από τον πάγκο, στην ισοπαλία με 4-4. 
Συνολικά, σημείωσε 4 γκολ για τη Χάλεσερ, όλα τη σεζόν 2017-18.

Απόλλων Σμύρνης

Με τη λήξη της συμβολαίου του, αποφάσισε να ενταχθεί στον Απόλλωνα Σμύρνης της Σούπερλιγκ, με ελεύθερη μεταγραφή για τη περίοδο 2018-19. Το πρώτο του γκολ για το σύλλογο, το οποίο ήρθε στις 15 Σεπτεμβρίου 2018 και ήταν επίσης και το πρώτο της σεζόν για τον Απόλλωνα, σημειώνοντας το γκολ της παρηγοριάς εναντίον του ΠΑΣ Γιάννινα. Στις 23 Φεβρουαρίου 2019, σημείωσε το γκολ της ισοφάρισης εναντίον της AEK, με τον αγώνα να τελειώνει με ήττα 1-2.

Διεθνής σταδιοδρομία

Καθώς και οι 2 γονείς του είναι Λιβανέζοι, ο Ελ-Χέλβε ήταν επιλέξιμος για αντιπροσωπεύσει το Λίβανο σε διεθνές επίπεδο. Στις 8 Οκτωβρίου 2015, έκανε το ντεμπούτο του για την Εθνική Λιβάνου, ξεκινώντας στο βασικό σχήμα σε ένα προκριματικό αγώνα για το Παγκόσμιο Κύπελλο του 2018, στη νίκη με 2-0 εναντίον της Μιανμάρ. 
Σημείωσε το πρώτο του γκολ στις 29 Μαρτίου 2016, στον αγώνα εναντίον της Μιανμάρ, κατά τη διάρκεια των προκριματικών του Παγκοσμίου Κυπέλλου του 2018, εξασφαλίζοντας την ισοπαλία 1-1 για την ομάδα του στο 88ο λεπτό του παιχνιδιού. 
Τον Δεκέμβριο του 2018, κλήθηκε στην ομάδα για το Ασιατικό Κύπελλο Εθνών του 2019, όπου έπαιξε και στους 3 αγώνες στη φάση των ομίλων. Στις 17 Ιανουαρίου 2019, κατά τη διάρκεια του τελευταίου αγώνα εναντίον της Βόρειας Κορέας, σκόραρε με βολέ στο 65ο λεπτό, ύστερα από σέντρα του Μοχάμαντ Χαϊντάρ, για να βάλει το Λίβανο μπροστά στο σκορ. Στο έβδομο λεπτό του πρόσθετου χρόνου, σημείωσε δεύτερο γκολ, στην τελική νίκη με 4-1, η οποία ήταν η πρώτη του Λιβάνου στο Ασιατικό Κύπελλο. Με τα γκολ του ενάντια στη Βόρεια Κορέα, ο Ελ-Χέλβε έγινε ο πρώτος σκόρερ του Λιβάνου στο Ασιατικό Κύπελλο μέχρι σήμερα.